રાંચી : રાંચી ખાતે યોજાયેલી 79મી સિનિયર નેશનલ અને ઇન્ટર સ્ટેટ ટેબલ ટેનીસ ચેમ્પિયનશિપમાં વ્યક્તિગત ઇવેન્ટમાં ગુજરાતની મેડલની આશા ધોવાઈ ગઈ હતી કેમ કે મેન્સ સિંગલ્સની ક્વાર્ટર ફાઇનલમાં એ. શરથ કમાલ સામે ગુજરાતના દેવેશ કારિયાનો પરાજય થયો હતો. ત્રીજા રાઉન્ડમાં સાતમા ક્રમના શુભજિત સહા સામે મજબૂત વિજય હાંસલ કરીને અપસેટ સર્જયા બાદ દેવેશે ક્વાર્ટર ફાઇનલમાં પ્રવેશ કર્યો હતો. ત્યાર બાદ ટેબલ ટેનીસ માં આ ડાબેરી ખેલાડીએ વધુ એક યાદગાર વિજય હાંસલ કર્યો હતો. આ વખતે તેણે અનિરબાન નંદીને હરાવ્યો હતો. કમાલ સામેના મુકાબલામાં પ્રવેશવા માટે દેવેશે નંદીને 12-10 11-8 7-11 11-6 11-3થી હરાવ્યો હતો.